b'\n_START_ARTICLE_\nWorldCat\n_START_PARAGRAPH_\nWorldCat er felleskatalog som lister boksamlingene til rundt 72 000 bibliotek i 170 land og omr\xc3\xa5der  som deltar i det globale fellesskapet Online Computer Library Center (OCLC). Det er bygd og blir administrert kollektivt av de deltagende bibliotekene.\n_START_SECTION_\nHistorie\n_START_PARAGRAPH_\nKatalogen ble opprettet i 1971 og inneholder mer enn 289 millioner ulike opptegnelser som peker til over 1,93 trillioner fysiske og digitale aktiva i mer enn 470 spr\xc3\xa5k per januar 2013. Det er verdens st\xc3\xb8rste bibliografiske database. OCLC gj\xc3\xb8r WorldCat i seg selv fritt tilgjengelig for biblioteker, men katalogen er grunnlaget for andre avgiftsbaserte OCLC-tjenester (slik som ressursdeling og administrasjon av samlinger). WorldCat ble grunnlag av Fred Kilgour i 1967._NEWLINE_I 2003 begynte Charles A Martinez pilotprogrammet \xc2\xabOpen WorldCat\xc2\xbb som gjorde forkortede opptegnelser fra et uttrekk av WorldCat tilgjengelig til partner-nettsteder og bokhandlere for \xc3\xa5 \xc3\xb8ke tilgjengeligheten til samlingene til dets medlemsbiblioteker. I 2006 ble det mulig \xc3\xa5 s\xc3\xb8ke i WorldCat via dets nettsted. I 2007 ble WorldCats \xc2\xabIdentiteter\xc2\xbb opprettet, noe som ga tilgang til 20 millioner \xc2\xabidentiteter\xc2\xbb, det vil si hovedsakelig forfattere og personer som er gjenstand for utgitte boktitler.\n_START_SECTION_\nModell\n_START_PARAGRAPH_\nWorldCat opererer i en satsvis behandlingsmodell framfor en sanntidsmodell. Det betyr at opptegnelsene i WorldCat er synkronisert ved periodevise mellomrom med de underliggende bibliotekskatalogene framfor i sanntid eller daglig. WorldCat viser en s\xc3\xa6rskilt artikkel eid av et s\xc3\xa6rskilt bibliotek, men gir ikke bibliotekets plassignatur. Det indikerer heller ikke om den s\xc3\xa6rskilte artikkelen er l\xc3\xa5nt eller leid eller tapt eller flyttet til et annet sted. Slike foresm\xc3\xb8rsm\xc3\xa5l krever s\xc3\xa6rskilte s\xc3\xb8k. WorldCat viser heller ikke om et bibliotek eier flere kopier av en s\xc3\xa6rskilt artikkel._NEWLINE_Som et alternativ tillater WorldCat deltagende institusjoner til \xc3\xa5 legge til lenker fra WorldCat til deres egne katalogoppslag for den s\xc3\xa6rskilte artikkele, noe som gj\xc3\xb8r det mulig \xc3\xa5 avgj\xc3\xb8re artikkelens status i sanntid. Imidlertid krever det at brukeren m\xc3\xa5 \xc3\xa5pne tallrike nettsider som hver peker til ulike OPAC med deres egne s\xc3\xa6rskilte brukergrensesnitt.'